ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0610/96 υποβολή: Concepciσ Ferrer (PPE) προς την Επιτροπή (13 Μαρτίου 1996)

Θέμα: Διαρθρωτικά ταμεία

Στα πλαίσια 74 προγραμμάτων κοινοτικών πρωτοβουλιών που εγκρίθηκαν από τις 15 Νοεμβρίου έως τις 15 Δεκεμβρίου 1995, μπορεί να μας εξηγήσει η Επιτροπή το λόγο για τον οποίο εγκρίθηκε όσον αφορά την Ισπανία μόνο ένα κοινοτικό πρόγραμμα στο οποίο χορηγήθηκαν από τα Διαρθρωτικά Ταμεία 216,9 εκατ. Εcu, τη στιγμή που τα λοιπά κράτη μέλη προτίμησαν μια γενικότερη κατανομή της κοινοτικής συμβολής μεταξύ διαφόρων προγραμμάτων;

Μπορεί επίσης να μας εξηγήσει το στόχο αυτού του προγράμματος που εγκρίθηκε στις Κανάριες Νήσους και εγγράφεται στο πλαίσιο της κοινοτικής Πρωτοβουλίας Regis II;

Απάντηση της κας Wulf-Mathies εξ ονόματος της Επιτροπής (3 Απριλίου 1996)

Οι διαδικασίες εφαρμογής των κοινοτικών πρωτοβουλιών ποικίλλουν από ένα κράτος μέλος στο άλλο. Για την ίδια πρωτοβουλία η Επιτροπή δύναται να λάβει μία μόνο απόφαση για ορισμένα κράτη μέλη ή περισσότερες για άλλα. Στην περίπτωση της Ισπανίας, κάθε πρωτοβουλία συνεπάγεται μία μόνο απόφαση, με εξαίρεση την Interreg και τη Leader. Ο ρόλος του αριθμού των εγκριθέντων προγραμμάτων δεν είναι επομένως ιδιαίτερα σημαντικός αλλά μάλλον τα εγκριθέντα ποσά και εκείνα που πρόκειται να εγκριθούν σε κάθε κράτος μέλος. Σύμφωνα με το σκεπτικό αυτό, κατά το τέλος του 1995, 80,5% της συνολικής επιχορήγησης των κοινοτικών πρωτοβουλιών υπέρ της Ισπανίας εγκρίθηκαν ήδη. Μένει ακόμη να αποφασιστούν τα προγράμματα Interreg- Γαλλία, Interreg- Μαρόκο, Rechar, Resider, Konver και ΜΜΕ.

Οι ειδικοί στόχοι του προγράμματος κοινοτικής πρωτοβουλίας Regis II Ισπανία-Κανάρια Νησιά, όπως άλλωστε και οι σχετικοί με τις πρωτοβουλίες Urban και ΜΜΕ που πρόκειται να υλοποιηθούν στα Κανάρια Νησιά, έρχονται να συμπληρώσουν τους στόχους οι οποίοι περιλαμβάνονται στο κοινοτικό πλαίσιο στήριξης Ισπανία-Στόχος αριθ. 1994-1999. Τείνουν να επιταχύνουν το ρυθμό προσαρμογής και ένταξης της οικονομίας των εν λόγω νησιών στην εσωτερική αγορά της Κοινότητας, ήτοι:

- την οικονομική ανάπτυξη των παραγωγικών τομέων μέσω της διαφοροποίησης των οικονομικών δραστηριοτήτων 7

- την αναγκαία τεχνολογική ανάπτυξη για την διαφοροποίηση των οικονομικών δραστηριότητων 7

- την αποκατάσταση των εδαφικών και οικονομικών ανισορροπιών υποστηρίζοντας την ανάπτυξη ενός ορισμένου τύπου τουρισμού ο οποίος ανταποκρίνεται στα κριτήρια της προστασίας του περιβάλλοντος και της πολιτιστικής κληρονομιάς 7

- την παγίωση των δεσμών με την υπόλοιπη Κοινότητα ενθαρρύνοντας τη συνεργασία μεταξύ των ιδιαίτερα απομακρυσμένων περιφερειών καθώς και με τις γειτονικές τρίτες χώρες 7

- την αποτελεσματικότερη ένταξη στις αγορές τόσο εσωτερικές όσο και εξωτερικές 7

- την στήριξη της επαγγελματικής κατάρτισης και της απασχόλησης.
ΓΡΑΠΤΗ ΕΡΩΤΗΣΗ E-0967/96 υποβολή: Christine Oddy (PSE) προς την Επιτροπή (26 Απριλίου 1996)

Θέμα: Ταυρομαχίες

Έχει υπόψη της η Επιτροπή τις έντονες ανησυχίες πολλών ανθρώπων για τις ταυρομαχίες καθώς και ότι επιδοτούνται με κοινοτικούς πόρους;

Υπάρχουν μήπως σχέδια για τερματισμό της επιδότησης των ταυρομαχιών;

Απάντηση του κ. Fischler εξ ονόματος της Επιτροπής (03 Ιουνίου 1996)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση E-546/96 της κας Crawley ((EE C 185, 25.6.1996. )).
ΓΡΑΠΤΗ ΕΡΩΤΗΣΗ P-0691/96 υποβολή: Αλέξανδρος Αλαβάνος (GUE/NGL) προς την Επιτροπή (12 Μαρτίου 1996)

Θέμα: Κοινωνικός αποκλεισμός και απομόνωση απομακρυσμένων νησιών

Έχει διαπιστωθεί ότι στον εκτεταμένο ελληνικό νησιώτικο χώρο και κυρίως στα ιδιαίτερα απομακρυσμένα νησιά, ένα από τα κύρια προβλήματα είναι οι συνθήκες κοινωνικού αποκλεισμού και απομόνωσης των κατοίκων τους. Είναι χαρακτηριστικό ότι και οι πανελλήνιας εμβέλειας ραδιοτηλεοπτικοί σταθμοί δεν μπορούν να στείλουν σήμα σε πολλά από αυτά τα νησιά. Η εγκατάσταση όμως αναμεταδοτών σε ορισμένα από αυτά τα νησιά προσκρούει στη χαμηλή οικονομική αποτελεσματικότητα δεδομένου του σχετικά μικρού αριθμού των κατοίκων αυτών των νησιών. Εν τούτοις, εκτιμάται ότι η εγκατάσταση αναμεταδοτών θα συνέβαλλε στην επιδιωκόμενη άρση της απομόνωσης.

Ερωτάται η Επιτροπή:

1. είναι επιλέξιμες τέτοιες δράσεις στα πλαίσια του Κοινοτικού Πλαισίου Στήριξης ή άλλων και ποιών κοινοτικών προγραμμάτων;

2. εάν ναί, προτίθεται να εξετάσει μαζί με τις ελληνικές αρχές τρόπους συγχρηματοδότησης σχετικών προγραμμάτων;

Aπάντηση της κ. Wulf-Mathies εξ ονόματος της Επιτροπής (19 Απριλίου 1996)

Η Κοινότητα γνωρίζει την απομόνωση ορισμένων ελληνικών νησιών και συνέβαλε ουσιαστικά μέσω των Διαρθρωτικών Ταμείων στην αντιμετώπιση της απομόνωσης αυτής, ιδίως με τη βελτίωση της υποδομής των μεταφορών και των τηλεπικοινωνιών. Καταρχήν, και υπό τον όρο ότι δεν υπάρχουν προβλήματα ανταγωνισμού, είναι επιλέξιμες οι ενέργειες τις οποίες ανέφερε ο αξιότιμος βουλευτής. Εντούτοις, η Επιτροπή δεν μπορεί επί του παρόντος να εκφέρει γνώμη αναφορικά με το εν λόγω σχέδιο, λόγω του ότι δεν διαθέτει όλα τα στοιχεία του φακέλου ούτε και αίτηση εκ μέρους των ελληνικών αρχών. Εάν υποβληθεί μία τέτοια αίτηση, είναι αυτονόητο ότι θα εξετασθεί με τη μεγαλύτερη προσοχή.

Η Επιτροπή παρατηρεί εξάλλου ότι ο όρος «κοινωνικός αποκλεισμός» δεν έχει εφαρμογή στο θέμα αυτό.
ΓΡΑΠΤΗ ΕΡΩΤΗΣΗ E-0828/96 υποβολή: Josι Apolinαrio (PSE) προς την Επιτροπή (12 Απριλίου 1996)

Θέμα: Διακρίσεις εις βάρος των τοπικών ραδιοσταθμών της Πορτογαλίας κατά την ενημερωτική δράση της Επιτροπής

Η Επιτροπή ξεκίνησε πρόσφατα ενημερωτική εκστρατεία προς τους καταναλωτές, η οποία βρήκε γενικά πολύ θετική απήχηση και στην Πορτογαλία προωθήθηκε ευρύτατα μέσω των εθνικών ραδιοφωνικών σταθμών.

Δεδομένου του ρόλου που διαδραματίζουν οι τοπικοί ραδιοσταθμοί στην Πορτογαλία, οι οποίοι αποτελούν ένα από τα σημαντικότερα μέσα επικοινωνίας στο εν λόγω κράτος μέλος, ερωτάται η Επιτροπή εάν μπορεί να αναφέρει τους λόγους αυτής της διακριτικής μεταχείρισης εις βάρος των τοπικών ραδιοσταθμών.

Απάντηση της κας Bonino εξ ονόματος της Επιτροπής (26 Απριλίου 1996)

Η ραδιοφωνική εκστρατεία 1995 για τα δικαιώματα των καταναλωτών πραγματοποιήθηκε με διαδικασία ανάθεσης δημόσιας προκύρηξης. Η Επιτροπή δημοσίευσε πρόσκληση προσφορών ((ΕΕ C 359 της 16.12.1994. )) και οι εταιρείες επικοινωνίας ανταποκρίθηκαν υποβάλλοντας προσφορές. Καμμία δεν προέβλεπε την χρήση τοπικών ραδιοφωνικών σταθμών στην Πορτογαλία.

Το οριστικό διαφημιστικό πρόγραμμα καταρτίστηκε με στόχο να προσφέρει την ευρύτερη κάλυψη στην εκστρατεία σε συνάρτηση με τον διαθέσιμο προϋπολογισμό. Όλα τα μέσα μαζικής ενημέρωσης που θα μπορούσαν να διαγωνισθούν με επιτυχία σ' αυτήν την πρωτοβουλία δεν ήταν κατά συνέπεια κατάλληλα να περιληφθούν σ' αυτήν την επιχείρηση. Σε κάθε περίπτωση όμως, καμμία πρόθεση διάκρισης δεν υπήρξε στον προσδιορισμό της διάδοσης των μηνυμάτων στην Πορτογαλία.
ΓΡΑΠΤΗ ΕΡΩΤΗΣΗ E-0400/96 υποβολή: Μιχαήλ Παπαγιαννάκης (GUE/NGL) προς την Επιτροπή (22 Φεβρουαρίου 1996)

Θέμα: Προστασία της χερσονήσου του Ακάμα στην Κύπρο

Η κυπριακή κυβέρνηση στην περιβαλλοντική πρότασή της για ένταξη στην Ευρωπαϊκή Ένωση περιλαμβάνει και την ανακήρυξη του Ακάμα σε «Εθνικό πάρκο και διεθνή προστατευόμενη βιόσφαιρα». Γι' αυτόν εξάλλου το σκοπό εκπονήθηκε και το διαχειριστικό σχέδιο προστασίας της χερσονήσου του Ακάμα, που αποτελεί μέρος της «διαχείρισης παράκτιων ζωνών» περιοχών με προτεραιότητα του προγράμματος ΜΕΤΑΡ, το οποίο και χρηματοδοτήθηκε από την ΕΕ και εκπονήθηκε από τη Διεθνή Τράπεζα. Η μελέτη αυτή της Διεθνούς Τράπεζας προβλέπει για ολόκληρη τη χερσόνησο του Ακάμα απόλυτη προστασία των ακτών.

Σήμερα όμως στον Ακάμα οι παρανομίες και παραβάσεις είναι καθημερινό φαινόμενο, τόσο στις «προστατευόμενες» περιοχές Λάρας - Τοξεύτρας, που είναι οι κατ' εξοχήν βιότοποι των χελωνών, όσο και στην περιοχή της παραλίας του Ασπρόκρεμου, όπου προγραμματίζεται η κατασκευή τριών τεράστιων ξενοδοχειακών συγκροτημάτων.

Επειδή η Κύπρος είναι συμβαλλόμενο μέρος σε διεθνείς συμβάσεις και προγράμματα όπως η Σύμβαση της Βέρνης, η Σύμβαση της Βαρκελώνης, το Ευρωπαϊκό Σχέδιο Προστασίας της Μεσογείου (ΜEDSPA), μέσω του οποίου χρηματοδοτείται το πρόγραμμα προστασίας των χελωνών στην Κύπρο, ερωτάται η Επιτροπή εάν προτίθεται να ζητήσει πληροφορίες και εξηγήσεις από τις αρμόδιες κυπριακές αρχές για το πώς εντάσσεται «η τουριστική ανάπτυξη» του Ακάμα στο πλαίσιο του ολοκληρωμένου σχεδίου διαχείρισης για την προστασία του, και εάν μπορεί να παράσχει διαβεβαιώσεις ότι θα μεσολαβήσει στις αρμόδιες αρχές για να τερματιστούν άμεσα όλες οι παράνομες επεμβάσεις.

Κοινή απάντηση του κ. Van den Broek εξ ονόματος της Επιτροπής στις γραπτές ερωτήσεις E-0400/96 και E-0464/96 (23 Aprilνoy 1996)

Η Επιτροπή δεν δύναται να θέσει υπό συζήτηση με την Κυβέρνηση της Κύπρου τα θέματα που μνημονεύουν τα Αξιότιμα Μέλη του Κοινοβουλίου. Τα σχέδια στα οποία έχουν αναφερθεί υπάγονται στην πραγματικότητα στην αρμοδιότητα του κυπριακού κράτους.

Η μετατροπή του Ακάμα σε εθνικό δρυμό δεν έχει συμπεριληφθεί στις συνομιλίες οι οποίες έχουν διεξαχθεί στο πλαίσιο του συγκροτημένου διαλόγου με την Κύπρο για το περιβάλλον, ούτε έχει το συγκεκριμένο θέμα ενταχθεί στις προσπάθειες εναρμόνισης της Κύπρου με το κοινοτικό κεκτημένο.

Το γεγονός ότι η Επιτροπή δεν δύναται να αναμειχθεί στις αποφάσεις της Κυβέρνησης της Κύπρου δεν σημαίνει ότι δεν παρακολουθεί το ζήτημα. Η Αντιπροσωπεία της Επιτροπής στην Κύπρο, η οποία ελέγχει την ορθή υλοποίηση των κοινοτικών σχεδίων στον Ακάμα, πρόκειται να παρακολουθήσει την εξέλιξη του συγκεκριμένου θέματος με ιδιαίτερη προσοχή.
ΓΡΑΠΤΗ ΕΡΩΤΗΣΗ E-0504/96 υποβολή: Richard Howitt (PSE) προς την Επιτροπή (1 Μαρτίου 1996)

Θέμα: Σφαγή της ρωσικής αρκούδας

Γνωρίζει η Επιτροπή τη βάρβαρη σφαγή της ρωσικής αρκούδας από Ρώσους λαθροκυνηγούς σ' όλη την έκταση της Σιβηρίας, λόγω της βαθμιαίας κατάρρευσης των μέτρων που προστατεύουν τα απειλούμενα με εξαφάνιση άγρια είδη στην περιοχή αυτή;

Έχει κάποιες προτάσεις η Επιτροπή για την αντιμετώπιση της ανησυχητικής αυτής κατάστασης;

Απάντηση του κ. Van den Broek εξ ονόματος της Επιτροπής (19 Απριλίου 1996)

Η Επιτροπή συμμερίζεται το ενδιαφέρον του Κοινοβουλίου για την ανησυχητική κατάσταση της αρκούδας της Σιβηρίας. Κύριος στόχος του προγράμματος TACIS είναι να συνεισφέρει στη διαδικασία οικονομικής μεταρρύθμισης στα Νέα Ανεξάρτητα Κράτη. Αν και ένα σημαντικό στοιχείο του προγράμματος αφορά άμεσα το περιβάλλον, δεν περιλαμβάνει ωστόσο την προστασία της άγριας χλωρίδας και πανίδας.
ΓΡΑΠΤΗ ΕΡΩΤΗΣΗ E-0722/96 υποβολή: Glyn Ford (PSE) προς την Επιτροπή (26 Μαρτίου 1996)

Θέμα: Δημοσίευση υλικού της Επιτροπής

Μπορεί η Επιτροπή να μας αναλύσει λεπτομερώς τη διαδικασία που ακολουθείται για τη δημοσίευση υλικού της Επιτροπής, όσον αφορά δηλ. τη δυνατότητα που δίδεται στις εκδοτικές εταιρίες ολόκληρης της Ευρώπης να υποβάλουν προσφορές και να συμμετάσχουν;

Απάντηση του κ. Oreja εξ ονόματος της Επιτροπής (23 Απριλίου 1996)

Όλες σχεδόν οι τυπογραφικές εργασίες που αναθέτει σε υπεργολαβία η Υπηρεσία Επίσημων Εκδόσεων κατακυρώνονται βάσει συμβάσεων, οι οποίες, σύμφωνα με τις διατάξεις των κοινοτικών οδηγιών και της Συμφωνίας GATT, αποτελούν συστηματικά αντικείμενο πρόσκλησης υποβολής προσφορών η οποία δημοσιεύεται στο Συμπλήρωμα της Επίσημης Εφημερίδας και καταχωρίζεται στη βάση δεδομένων TED (tender electronics daily).

Ενίοτε, ορισμένες μικροσυμβάσεις με συγκεκριμένο αντικείμενο ανατίθενται με ειδική διαδικασία κατακύρωσης σύμφωνα με τις διατάξεις του δημοσιονομικού κανονισμού ((όπως τροποποιήθηκε την τελευταία φορά από τον κανονισμό (ΕΚ, Ευρατόμ, ΕΚΑΧ) αριθ. 2335/95 του Συμβουλίου, της 18ης Σεπτεμβρίου 1995 - ΕΕ L 240 της 7.10.1995. )), ο οποίος εφαρμόζεται στο γενικό προϋπολογισμό των Ευρωπαϊκών Κοινοτήτων.
ΓΡΑΠΤΗ ΕΡΩΤΗΣΗ E-0464/96 υποβολή: Αλέξανδρος Αλαβάνος (GUE/NGL) προς την Επιτροπή (29 Φεβρουαρίου 1996)

Θέμα: Περιβαλλοντική στήριξη της χερσονήσου Ακάμα στην Κύπρο

Σύμφωνα με χρηματοδοτούμενη από την ΕΕ μελέτη της Διεθνούς Τράπεζας, η χερσόνησος του Ακάμα που είναι ένας σημαντικός βιότοπος για ολόκληρη τη Μεσόγειο, θεωρείται απόλυτα προστατευόμενη περιοχή με περιορισμούς στους συντελεστές δόμησης και σε όλες τις μορφές ανάπτυξης. Η Κυπριακή κυβέρνηση μάλιστα στην περιβαλλοντική της πρόταση για ένταξη της Κύπρου στην Ευρωπαϊκή Ένωση περιλαμβάνει και την Ακάμα. Υπάρχουν όμως ανησυχίες και καταγγελίες για υλοποίηση σχεδίων μαζικής τουριστικοποίησης της περιοχής, για άδειες που έχουν εκδοθεί για ανέγερση μεγάλων τουριστικών συγκροτημάτων και για επίτευξη αναθεώρησης του σχεδίου οδικού δικτύου της περιοχής καταστρέφοντας μεγάλο κομμάτι παρθένας και γεωργικής γης.

Ερωτάται η Επιτροπή με βάση την επιτευχθείσα Συμφωνία Σύνδεσης ΕΕ-Κύπρου, μπορεί μέσω των χρηματοδοτικών ενισχύσεων προς την Κύπρο να ενισχύσει την περιβαλλοντική στήριξη της χερσονήσου Ακάμα;

Κοινή απάντηση του κ. Van den Broek εξ ονόματος της Επιτροπής στις γραπτές ερωτήσεις E-0400/96 και E-0464/96 (23 Aprilνoy 1996)

Η Επιτροπή δεν δύναται να θέσει υπό συζήτηση με την Κυβέρνηση της Κύπρου τα θέματα που μνημονεύουν τα Αξιότιμα Μέλη του Κοινοβουλίου. Τα σχέδια στα οποία έχουν αναφερθεί υπάγονται στην πραγματικότητα στην αρμοδιότητα του κυπριακού κράτους.

Η μετατροπή του Ακάμα σε εθνικό δρυμό δεν έχει συμπεριληφθεί στις συνομιλίες οι οποίες έχουν διεξαχθεί στο πλαίσιο του συγκροτημένου διαλόγου με την Κύπρο για το περιβάλλον, ούτε έχει το συγκεκριμένο θέμα ενταχθεί στις προσπάθειες εναρμόνισης της Κύπρου με το κοινοτικό κεκτημένο.

Το γεγονός ότι η Επιτροπή δεν δύναται να αναμειχθεί στις αποφάσεις της Κυβέρνησης της Κύπρου δεν σημαίνει ότι δεν παρακολουθεί το ζήτημα. Η Αντιπροσωπεία της Επιτροπής στην Κύπρο, η οποία ελέγχει την ορθή υλοποίηση των κοινοτικών σχεδίων στον Ακάμα, πρόκειται να παρακολουθήσει την εξέλιξη του συγκεκριμένου θέματος με ιδιαίτερη προσοχή.
ΓΡΑΠΤΗ ΕΡΩΤΗΣΗ E-0530/96 υποβολή: Richard Howitt (PSE) προς την Επιτροπή (11 Μαρτίου 1996)

Θέμα: Πρόγραμμα HELIOS

Ποια είναι η συμμετοχή οργανώσεων που εκπροσωπούν άτομα με ειδικές ανάγκες ως καταναλωτές αγαθών και υπηρεσιών στον πρόγραμμα HELIOS από ό,τι οργανώσεων που παράγουν ή διοργανώνουν τέτοιου είδους υπηρεσίες, και σε ποιό βαθμό και απόλυτους αριθμούς θα μπορούσε να περιγράψει η Επιτροπή αυτή τη συμμετοχή;

Προτίθεται η Επιτροπή να εξετάσει αυτό το θέμα σε τυχόν διάδοχο πρόγραμμα;

Απάντηση του κ. Flynn εξ ονόματος της Επιτροπής (19 Απριλίου 1996)

Οργανώσεις των ατόμων με ειδικές ανάγκες συμμετέχουν ενεργά στο πρόγραμμα HELIOS II με πολλούς τρόπους, συμπεριλαμβανομένων των ποικίλων δραστηριοτήτων ανταλλαγής στο πλαίσιο του προγράμματος, και επίσης με τον πιο επίσημο ρόλο της παρακολούθησης του προγράμματος μέσω του ευρωπαϊκού φόρουμ των ατόμων με ειδικές ανάγκες.

Οι οργανώσεις με τη μεγαλύτερη συμμετοχή έχουν ευρείες αρμοδιότητες, είτε εκπροσωπώντας άτομα με συγκεκριμένες ειδικές ανάγκες (π.χ. αυτισμός) ή εκπροσωπώντας φάσμα ειδικών αναγκών σε σχέση με τα πολυάριθμα κοινά προβλήματα που αντιμετωπίζουν τα αντίστοιχα άτομα (π.χ. εκπαίδευση και μεταφορά). Η εφαρμογή των αρχών των ίσων ευκαιριών και της μη διακριτικής ματαχείρισης δεν συνεπάγεται μόνο τη θεώρηση των ατόμων με ειδικές ανάγκες ως καταναλωτές. Πέρα από την παροχή υπηρεσιών από την άποψη του καταναλωτή, η αρχή αυτή διανοίγει επίσης νέους ορίζοντες που δεν εμπεριέχουν άμεσα την παροχή υπηρεσιών.

Τα θέματα που αφορούν τα άτομα με ειδικές ανάγκες ως καταναλωτές συζητούνται στο ευρωπαϊκό φόρουμ των ατόμων με ειδικές ανάγκες, συμπεριλαμβανομένων για παράδειγμα ζητημάτων σχετικά με το Φ.Π.Α., την εισφορά για τις άγραφες κασέτες, και την τηλεπληροφορική. Τα προβλήματα που αντιμετωπίζουν τα άτομα αυτά ως καταναλωτές συζητούνται ενίοτε και σε γενικές συνεδριάσεις της επιτροπής καταναλωτών, η οποία αντικατέστησε την επίσημη συμβουλευτική επιτροπή καταναλωτών, αλλά με διαφορετική δομή και αρμοδιότητες.
ΓΡΑΠΤΗ ΕΡΩΤΗΣΗ E-0545/96 υποβολή: Christine Crawley (PSE) προς την Επιτροπή (11 Μαρτίου 1996)

Θέμα: Κινέζικα ορφανοτροφεία

Μπορεί να μας ενημερώσει η Επιτροπή για την έκβαση των συνομιλιών με τις κινέζικες αρχές κατά το διάλογο για τα δικαιώματα του ανθρώπου στο Πεκίνο, και ιδιαίτερα όσον αφορά το θέμα των ορφανοτροφείων που επρόκειτο να τεθεί κατά τις συζητήσεις;

Μπορεί επίσης να μας ενημερώσει η Επιτροπή για τις έρευνες που διεξάγει επί του θέματος, καθώς και για τα μέτρα που σκοπεύει να πάρει προκειμένου να εξασφαλίσει ότι θα βελτιωθούν οι συνθήκες διαβίωσης στα ορφανοτροφεία της Κίνας;

Απάντηση του Sir Leon Brittan εξ ονόματος της Επιτροπής (28 Μαρτίου 1996)

Η Επιτροπή χρηματοδοτεί δραστηριότητες των μη κυβερνητικών οργανώσεων (ΜΚΟ) στα κινεζικά ορφανοτροφεία από το 1995.

Το θέμα των ορφανοτροφείων τέθηκε κατά την τελευταία συνεδρίασης που πραγματοποιήθηκε στο πλαίσιο του διμερούς διαλόγου μεταξύ της Κοινότητας και της Κίνας, για τα ανθρώπινα δικαιώματα, στο Μπεϊζίν στις 22-24 Ιανουαρίου 1996. Με την ευκαιρία αυτή, οι κινεζικές αρχές αντέδρασαν ευνοϊκά στην προσφορά της Επιτροπής για έναρξη συζητήσεων σχετικά με ένα πρόγραμμα περαιτέρω συνεργασίας για τη βελτίωση της κατάστασης σε πολλά ορφανοτροφεία της Κίνας. Η κατάσταση αυτή δεν φαίνεται να οφείλεται σε συγκεκριμένη πολιτική των κεντρικών αρχών αλλά σε διάφορες ελλείψεις τόσο σε υποδομές όσο και σε προσωπικό.

Η Επιτροπή μελετά τη στιγμή αυτή την τελευταία εκτίμηση της κατάστασης από ευρωπαϊκές ΜΚΟ, με σκοπό να αποφασίσει για την καλύτερη διάρθρωση των δραστηριοτήτων οι οποίες βραχυπρόθεσμα θα μπορούσαν να καλύψουν ανθρωπιστική βοήθεια, όπως για παράδειγμα, διάθεση φαρμάκων και βελτίωση της ιατρικής υποδομής και, μακροπρόθεσμα, προγράμματα συνεργασίας για την εκπαίδευση του προσωπικού και τη βελτίωση των μεθόδων διοίκησης των ορφανοτροφείων.
ΓΡΑΠΤΗ ΕΡΩΤΗΣΗ P-0386/96 υποβολή: Marνa Izquierdo Rojo (PSE) προς το (14 Φεβρουαρίου 1996)

Θέμα: Η περιφρόνηση την οποία δείχνει η βελγική αστυνομία απέναντι στις άδειες ελευθέρας διέλευσης της Ευρωπαϊκής Ένωσης και στα διεπιστευτήρια του Ευρωπαϊκού Κοινοβουλίου

Γνωρίζει το Συμβούλιο ότι η βελγική αστυνομία περιφρονεί την άδεια ελευθέρας διέλευσης της Ευρωπαϊκής Ένωσης και τα διαπιστευτήρια του Ευρωπαϊκού Κοινοβουλίου που μαρτυρούν την ιδιότητά μας ως βουλευτών;

Γνωρίζει ότι η βελγική αστυνομία δεν ανταποκρίνεται στην παράκληση του Προέδρου του Ευρωπαϊκού Κοινοβουλίου: «να επιτρέψει την ελεύθερη κυκλοφορία του κατόχου της αδείας ελευθέρας διέλευσης και να του παράσχει βοήθεια και προστασία σε περίπτωση ανάγκης»;

Για ποιό λόγο η βελγική αστυνομία δίνει προσοχή μόνον στις ταυτότητες που έχουν εκδοθεί από τις βελγικές αρχές και όχι σε εκείνες που έχουν εκδοθεί από τις ευρωπαϊκές αρχές; Πώς είναι δυνατόν, ένας βέλγος αστυνομικός, επικουρούμενος από άλλους δύο συναδέλφους του, να σταματάει με αγενή τρόπο μια βουλευτή του Ευρωπαϊκού Κοινοβουλίου η οποία του γνωστοποιεί την ιδιότητά της επιδεικνύοντάς του την άδεια ελευθέρας διέλευσης αριθ. Α6931 και την ταυτότητα των υπηρεσιών ασφαλείας του Ευρωπαϊκού Κοινοβουλίου, να την εμποδίζει να συνεχίσει τον δρόμο της και να την κρατάει επί 20λεπτο χωρίς να θεωρεί έγκυρα τα πιστοποιητικά αυτά;

Για ποιό λόγο ο βέλγος αστυνομικός αρνήθηκε για πάνω από δέκα λεπτά της ώρας να παρουσιάσει την δική του ταυτότητα;

Θεωρεί το Συμβούλιο ότι το επεισόδιο αυτό, το οποίο σημειώθηκε στο αεροδρόμιο των Βρυξελλών το περασμένο Σάββατο, 3 Φεβρουαρίου, ώρα 13.30, στην έξοδο των ταξιδιωτών, αξίζει κάποιες εξηγήσεις εκ μέρους των βελγικών αρχών;

Απάντηση (20 Μαΐου 1996)

Η ερώτηση της αξιοτιμης βουλευτού αφορά θέμα που εμπίπτει στις αρμοδιότητες των βελγικών αρχών, οι οποίες ενημερώθηκαν σχετικά.
ΓΡΑΠΤΗ ΕΡΩΤΗΣΗ E-0593/96 υποβολή: Anita Pollack (PSE) προς την Επιτροπή (11 Μαρτίου 1996)

Θέμα: Γεωργικά λιπάσπατα

Ποιές διατάξεις υπάρχουν στο επίπεδο της ΕΕ για τη μείωση της περιεκτικότητας των λιπασμάτων σε κάδμιο, και εάν δεν υπάρχουν σχετικές διατάξεις, μήπως προβλέπεται να θεσπισθούν;

Απάντηση του κυρίου Bangemann εξ ονόματος της Επιτροπής (11 Απριλίου 1996)

Η κοινοτική νομοθεσία όσον αφορά τα λιπάσματα δεν περιέχει διατάξεις που να σχετίζονται με το περιεχόμενο σε κάδμιο των εν λόγω προϊόντων. Ωστόσο τα μεταβατικά μέτρα που αφορούν την είσοδο των νέων κρατών μελών (Αυστρία, Φιλανδία και Σουηδία), προβλέπουν δυνατότητα αναθεώρησης της οδηγίας 76/116/ΕΟΚ ((ΕΕ L 24, 30.1.1976. )) όσον αφορά τα λιπάσματα και το περιεχόμενό τους σε κάδμιο. Ανάλογη αναθεώρηση προβλέπεται ότι μπορεί να πραγματοποιηθεί εντός τετραετούς περιόδου από την ημερομηνία εισόδου σύμφωνα με τις ισχύουσες κοινοτικές διαδικασίες (ήτοι έως την 1η Ιανουαρίου 1999).
ΓΡΑΠΤΗ ΕΡΩΤΗΣΗ E-0241/96 υποβολή: Jannis Sakellariou (PSE) προς την Επιτροπή (9 Φεβρουαρίου 1996)

Θέμα: Νέα της ΕΕ - έκτακτη έκδοση Δεκεμβρίου 1995

Η αντιπροσωπεία της Ευρωπαϊκής Επιτροπής στη Γερμανία διένειμε το Δεκέμβριο 1995 έκτακτη έκδοση των Νέων της ΕΕ, η οποία καλωσορίζει το «Εύρω».

Θα ήθελα να θέσω τα ακόλουθα ερωτήματα όσον αφορά την ενέργεια αυτή:

1. Ποιό ήταν το κόστος παραγωγής αυτής της έκτακτης έκδοσης;

2. Σε πόσους παραλήπτες απεστάλη η εν λόγω έκδοση;

3. Ποιό ήταν το κόστος της διανομής της;

4. Πως αξιολογεί η Επιτροπή το κόστος της έκδοσης αυτής σε σχέση με τις πληροφορίες που περιέχει;

Απάντηση του κ. Oreja εξ ονόματος της Επιτροπής (3 Απριλίου 1996)

1. και 3. Το κόστος της έκδοσης «EU-Nachrichten» ανήλθε σε 892 DM για την εκτύπωση, 816 DM για τη διανομή και 3.923 DM για τα έξοδα γραμματοσήμανσης.

2. Η έκδοση απεστάλη σε περίπου 6000 συνδρομητές, οι περισσότεροι από τους οποίους έχουν σχέση με τον τομέα των ΜΜΕ και της πολιτικής.

4. Η σχέση κόστους/κέρδους των ενεργειών δημοσίων σχέσεων είναι πάντα δύσκολο να αξιολογηθεί. Ωστόσο, η Επιτροπή έκρινε σκόπιμο να παρουσιάσει και να σχολιάσει συνοπτικά τις κυριότερες αποφάσεις του Ευρωπαϊκού Συμβουλίου της Μαδρίτης σχετικά με την εισαγωγή του «Εύρω».
ΓΡΑΠΤΗ ΕΡΩΤΗΣΗ E-0478/96 υποβολή: Josι Apolinαrio (PSE) προς την Επιτροπή (1 Μαρτίου 1996)

Θέμα: Προσφυγή της Επιτροπής σε εταιρίες παροχής συμβουλών

Στην Επίσημη Εφημερίδα των Ευρωπαϊκών Κοινοτήτων C 9 της 15ης Ιανουαρίου 1996, ο Επίτροπος κ. Erkki Liikanen, απαντώντας στη γραπτή ερώτηση Ε-2442/95 του κ. Peter Crampton, αναφέρει τις συμβάσεις που συνήψε η Επιτροπή με εταιρίες παροχής συμβουλών για τα έτη 1993, 1994 και 1995 καθώς και την κατανομή τους ανάμεσα στις διάφορες Γενικές Διευθύνσεις.

Θα μπορούσε άραγε η Επιτροπή να αναφέρει και την κατανομή των εν λόγω μελετών ανά επιμέρους κράτος μέλος, επισημαίνοντας ξεχωριστά τις περιπτώσεις συμβάσεων που έχουν συναφθεί με εταίρους καταγόμενους από διάφορα κράτη μέλη;

Απάντηση του κ. Liikanen εξ ονόματος της Επιτροπής (25 Μαρτίου 1996)

Κατά την κατακύρωση από την Επιτροπή συμβάσεων παροχής συμβουλών δεν λαμβάνεται ποτέ υπόψη η ιθαγένεια των υποψηφίων αλλά μόνο τα αντικειμενικά κριτήρια (άρθρο 62 του δημοσιονομικού κανονισμού).

Συνεπώς, η Επιτροπή δεν είναι σε θέση να παράσχει στο Αξιότιμο Μέλος του Κοινοβουλίου στοιχεία σχετικά με την κατανομή των μελετών ανά κράτος μέλος, δεδομένου ότι είναι περιττή η στατιστική καταγραφή λόγω του προαναφερομένου κανόνα.